
Marea Apostazie 


„Sarea ne pătrunde” - 
semnul apropierii sfârşitului 


Sfântul Ierarh Ignatie Brianceaninov şi scrierile sale 


Apărător al Ortodoxiei, învăţător şi făptuitor al rugăciunii şi al pocăinţei; împodobire de Dumnezeu insuflată 
a arhiereilor, slavă şi laudă a monahilor: cel ce prin scrierile tale ne-ai înduhovnicit pre noi toți. Flaut 
duhovnicesc, Ignatie de Dumnezeu înţelepții, roagă-L pe Cuvântul Hristos Dumnezeu, pe Carele în inima ta 
L-ai purtat, să ne dăruiască nouă mai înainte de sfârşit pocăință. 

Troparul Sfântului Ierarh Ignatie 


La Sinodul Local al Bisericii Ortodoxe Ruse consacrat mileniului de la creștinarea Rusiei 
(iunie 1988, Lavra Serghiev Posad), Sfântul Ierarh Ignatie a fost alăturat la ceata sfinților. De la 
această dată moaştele sale odihnesc în biserica Mântuitorului din mănăstirea Tolgsk-Vedenski din 
oraşul Iaroslavl. „Flaut duhovnicesc” a fost numit el în troparul închinat lui. 

Viața sa aminteşte istoria vechilor Paterice S-a născut la 6 februarie 1807 în satul 
Pokrovskoie, gubernia Vologda, în familia unui demnitar înstărit. Din copilărie îi plăcea să citească 
cărți duhovniceşti. De la vârsta de 15 ani începe să viseze la viața monahicească şi la intrarea în 
mânăstire, dar este trimis de către tatăl său la Școala Superioară de Inginerie Militară de la Sankt- 
Petersburg. La examen era de faţă şi viitorul împărat, marele cneaz Nicolai Pavlovici. Înfăţişarea 
nobilă a tânărului şi cunoştinţele sale strălucite l-au interesat pe marele cneaz, care l-a invitat la 
palatul Anicikov, reşedinţa sa. Din acest timp Brianceaninov devine pensionarul marelui cneaz. Era 
primul la toate ştiinţele. Puţini însă erau cei care bănuiau ce se petrece în tainițele sufletului 
viitorului inginer militar. „Au trecut aproape doi ani de preocupații lumești - îşi amintea el - în 
sufletul meu s-a născut şi a crescut o pustietate îngrozitoare, a apărut foamea şi dorul neostenit după 
Dumnezeu. Am început să deplâng nepăsarea mea, acea uitare şi delăsare a credinţei la care 
ajunsesem, pacea fericită pe care o pierdusem, acea deşertăciune ce mă cotropise şi care mă apăsa, 
mă înfricoşa, mă umplea de sentimentul părăsirii, al lipsei de viață!” 

Era tânguirea sufletului ce se îndepărtase de adevărata sa viață - Dumnezeu. 

Cugetările la ştiinţele studiate de el cu asiduitate în şcoală l-au adus în pragul deznădejdii: 
„Întrebam ştiinţele: „Ce bunuri îi daţi voi omului ? Omul este veşnic, şi bunurile sale se cuvine să fie 
veşnice. Arătaţi-mi acele bunuri veşnice, acea bogăţie veritabilă, pe care aş putea s-o iau în cealaltă 
lume! Până acum am văzut numai cunoştinţe, ca să zic aşa, împrumutate, la nivel terestru, ne mai 
fiind bune la nimic după despărțirea sufletului de trup... Științelor! Daţi-mi, dacă sunteţi în stare, 
ceva veşnic, pozitiv, dați-mi ceva inalienabil şi adevărat, ceva vrednic de a fi numit proprietate a 
omului !” - Științele tăceau. ” 

În această perioadă Brianceaninov frecventa casa prezidentului Academiei de Arte, Alexei 
Olenin, unde, conform tradiţiei, se adunau dintotdeauna scriitorii, artiştii, savanții. 

Aici el se întâlnea cu Puşkin, Gnedici, Krilov, îşi citea compoziţiile sale rămase nouă 
necunoscute. Dar slava unui scriitor nu-l interesa. Literatura laică ce prospera în societatea 
cultivată, voit sau ne voit era în opoziţie cu Biserica. Gogol a afirmat că literatura ar trebui să fie „o 
treaptă nevăzută spre creştinism” - dar în ansamblu literatura rusă n-a mers pe această cale. 

Dacă în “artistism”, după cum socoteau Sfinţii Părinţi, aproape negreşit se ascunde 
păcătoşenia, de aceasta se fac vinovate falsele tradiţii multiseculare. Ştiinţa pătrundea în lume, 
literatura în suflet, şi dacă el (sufletul) nu era temeinic apărat de credința în adevăratul Dumnezeu, 
atunci el se degrada şi pierea. Pierea de “frumusețurile ” neobişnuite şi de rezultatele extraordinare. 

Literatura şi ştiinţa slujeau aceleiaşi tendinţe de respingere a omului de la Hristos, a 
fărâmițării sufletului, a împrăştierii şi distrugerii tuturor puterilor sufleteşti ale omului, în loc de a le 
reuni laolaltă. 

După cum observa Sfântul Ierarh Ignatie „Talentul omenesc în toată puterea şi frumusețea sa 
nefericită s-a dezvoltat mai ales în direcţia reprezentării răului; în reprezentarea binelui el apare 
îndeobşte slab, palid, nefiresc. ” 

Pentru ca scriitorul să poată deosebi „lumina de întuneric”, Sfântul Ierarh Ignatie îl îndruma 


să-i citească pe Sfinţii Părinţi. „ Optsprezece veacuri în glasul lor - scria el în eseul autobiografic 
„Plângerea mea” (1847) - mărturisesc unanim unicitatea învăţăturii dumnezeieşti |” 

Împreună cu colegul său Mihail Cihacev, viitorul ierarh lua parte la slujbele de la catedrala 
Kazanskaia şi vizita adesea metocul mănăstirii Valaam. În căutările lor duhovniceşti ei au fost 
ajutaţi foarte mult şi de călugării de la Lavra Sfântului Alexandru Nevski. „Dimitrie Brianceaninov - 
scrie biograful său - devenise în suflet un adevărat ascet, înconjurându-se de scrierile Sfinţilor 
Părinţi, pe care le recitea cu pasiune. ” 

După terminarea şcolii a început lupta pentru demisie. Împotriva lui s-a ridicat întreaga 
conducere împreună cu marele cneaz şi cu împăratul Nicolai Pavlovici (era în 1826). A fost chemat 
la palatul Mihailovski, unde i s-a propus orice slujbă şi orice post în regimentul de gardă, 
Brianceaninov însă o ţinea una şi bună, zicând că el voieşte să se ducă la mănăstire. 

„Mai onorabil e să-ţi salvezi sufletul, rămânând în lume” - a remarcat marele cneaz. „A 
rămâne în lume şi a dori să te mântuieşti - răspundea tânărul ofițer - e totuna cu a nimeri în foc şi a 
dori să nu arzi”. A fost trimis totuşi să slujească în cetatea Dinaburg. Aici el îşi petrecea timpul în 
singurătate, bolind şi corespondând cu ieromonahul Leonid (Nagolkin), viitorul stareț (de la Pustia 
Optina, cu care făcuse cunoştinţă în Lavră. După convorbirea cu el, Brianceaninov scria: ,„ Părintele 
Leonid mi-a smuls inima... îl voi urma pe stareţ şi mă voi preda lui cu tot sufletul ”. 

În cele din urmă sănătatea lui s-a înrăutățit într-atât încât în 1827 demisia i-a fost acceptată. 
Asta s-a întâmplat fără ştirea părinţilor, care, aflând vestea, au încetat de a-i mai trimite vreun 
ajutor bănesc şi au rupt orice relaţie cu el. 

Rămânând fără mijloace financiare, a sosit la Petersburg în straie ţărăneşti şi de acolo s-a 
îndreptat spre mănăstirea Sfântul Alexandru Svirski, aflată pe malul lacului Ladoga. Acolo viețuia pe 
atunci părintele Leonid. În 1829 s-a aflat un timp la Pustia Optina. 

În 1831 Brianceaninov a primit schima mică în Catedrala Învierii din Vologda, luând numele 
de Ignat ie în cinstea Sfântului Mucenic Ignatie Purtătorul de Dumnezeu. 

La data de 4 iulie, în acelaşi an, a fost hirotonit ierodiacon, apoi ieromonah, în 1832 a fost 
numit egumen al mănăstirii Lopotov. La 1 ianuarie 1834, din dispoziția Sinodului egumenul Ignatie a 
fost ridicat la rangul de arhimandrit şi trimis din ordinul împăratului la Pustia Serghievo, nu departe 
de Sankt-Petersburg. Aici a petrecut 23 de ani. 

Împovărat de nenumărate sarcini gospodăreşti, Brianceaninov a găsii totuşi timp să se ocupe 
şi de scris. Aici, în Pustia Serghievo au fast create majoritatea operelor sale, inclusiv monumentalul 
„Patericon”. 

Exprimarea în scris era pentru el o necesitate duhovnicească. „Scrierile lui purtau pecetea 
harului divin. El scria atunci când slovele dumnezeieşti se atingeau de urechea lui fină, când în 
inima lui răsăreau cuvintele trimise de Dumnezeu ” stă scris în Viaţa compusă la canonizarea lui. În 
articolul „Păstorul creştin şi artistul creştin” Sfântul lerarh Ignatie scrie: „Când talentul îşi 
însuşeşte caracterul evanghelic, acest proces fiind la început însoțit de trudă şi luptă lăuntrică, 
atunci artistul este iluminat de sus, numai atunci el poate să grăiască cu sfințenie, să psalmodieze cu 
sfințenie, să picteze cu sfinţenie. ” 

Ale sale „Experienţe ascetice” au fost primite cu dragoste în cele mai austere şi îmbunătăţite 
mănăstiri - în Pustia Sarovului, Pustia Optina, în Lavra Sfânta Treime de la Serghiev Posad ş.a. 

La Sfântul Munte Athos, scrierile Episcopului Ignatie au trezit o admiraţie plină de evlavie 
față de autorul lor. În scurt timp ele au fost recunoscute în toate eparhiile ca unul din cele mai bune 
îndreptare pentru viaţa duhovnicească, în afară de asta scrisorile lui se îndreptau către toate 
colțurile Rusiei - multe din ele fiind scrise cu o adevărată măiestrie. 

Sfântul Ierarh Ignatie era cu totul lipsit de conştiinţa trufaşă că este scriitor. Scrierile sale el 
le considera ca aparținând patrimoniului Bisericii. 

Ca urmare a climei neprielnice, Sfântul Ierarh Ignatie era mereu bolnav. larna anului 1847 
şi-a petrecut-o în chilie, dar aproape în fiecare zi era văzut la masa de scris. În primăvară a cerut să 
fie slobozit din funcţia de egumen, dar nu i s-a acordat decât un concediu de un an. În 1847 soseşte 
la mănăstirea Nicolo-Babaievski de pe Volga, unde, în mijlocul unei naturi minunate şi-a mai întărit 
sănătatea. În 1856 vine la Pustia Optina, intenționând să-şi clădească o chilie la schit pentru a se 


închide în tăcere pentru tot restul vieţii. Din nou n-a fost lăsat la odihnă. În data de 27 octombrie 
1857 arhimandritul Ignatie este sfințit episcop al Caucazului. În noiembrie este chemat de către 
împărăteasa Alexandra Fedorovna, care i-a înmânat o panaghie împodobită cu briliante şi rubine în 
amintirea împăratului defunct. Noul episcop părăseşte Pustia Serghievo neavând nici măcar bani de 
drum - nu agonisise nimic. A fost nevoit să se împrumute de la o persoană particulară. 

În ianuarie 1858 soseşte la Stavropol. Eparhia s-a dovedit a fi într-o stare deplorabilă. A 
trebuit să ia totul de la început. 

În 1861 se îmbolnăveşte grav şi devine clar că trebuie să părăsească definitiv tărâmul de 
activitate pastorală. Se mută cu traiul în mănăstirea Nicolo-Babaievski. 

Văzând că mănăstirea este săracă - în casa de bani erau doar 60 de ruble - el îşi vinde 
panaghia, cadoul împărătesei, cu 30 de mii de ruble, donând aceşti bani pentru nevoile mănăstireşti. 
În ultimii săi ani Sfântul Ierarh Ignatie se ocupă de lecuirea propriilor boale, cât şi a țăranilor 
suferinzi veniţi din tot ținutul: renovează, şi în exterior şi în interior, chinovia modestă şi tihnită, care 
începuse pe vremea lui să primească tot mai mulţi pelerini; pregăteşte pentru tipar , Patericul” şi 
scrie câteva lucrări noi. 

Articolele, tratatele, predicile şi scrisorile sale din ultima perioadă conțin o uimitoare bogăţie 
a gândirii, iluminată dinăuntru de un sentiment viu al iubirii duhovniceşti. 

Episcopul Ignatie a adormit în linişte şi pace, la ceasul rugăciunii, în data de 30 aprilie 1867. 

Cu toate că majoritatea scrierilor sale este destinată monahilor, în general însă ele sunt 
adresate, după cum arată el însuşi în prefața la volumul IV — „tuturor creştinilor pravoslavnici, 
dornici să se familiarizeze cu viața ascetică după cugetul Sfinţilor Părinţi, după cugetul Bisericii”. 
El a găsit de cuviinţă „să înfățişeze societăţii creştine un rezumat al viziunii sale asupra Pământului 
Făgăduinţei ”, adică a mănăstirii veşnice a sufletului. 

În veacul de acum lumea sortită pieirii şi fizic şi duhovniceşte, literalmente imploră 
mântuirea. 

Toată lumea cunoaşte actuala criză ecologică, care este urmarea crizei spirituale a omenirii 
ajunsă la apogeul prăbuşirii sale sufleteşti. După cum spunea ieromonahul Serafim Rose în 1982: 
„Vizitatorul din orice ţară a secolului al XIX-lea, uitându-se la programele noastre de televiziune, la 
atracțiile, reclamele, filmele şi muzica noastră - aproape la fiece aspect al culturii noastre moderne - 
ar crede că a nimerit în țara unor smintiţi, care au pierdut orice contact cu realitatea cotidiană. De 
multe secole, forțele întunericului ce pregătesc venirea Antihristului se folosesc cu abilitate de 
slăbiciunile naturii omeneşti, convingându-ne că în această lume e bine să trăim lejer, necugetat, 
“frumos” şi “fericit”. Şi cum ar trebui de fapt să trăim ? Răspunsurile au fost date demult în 
scrierile unor astfel de scriitori ca Sfântul Ierarh Ignatie Brianceaninov. Această literatură trebuie 
să fie citită anume astăzi. ” 


„Sarea ne pătrunde” - 
semnul apropierii sfârşitului 


La un centenar de la drepteredinciosul sfârşit al 
Sfântului Ierarh Ignatie (Brianceaninov) 


Vremurile noastre se aseamănă cu vremurile din urmă - „sarea ne cuprinde”.! Păstorii Bisericii 
au rămas cu o înţelegere a creştinismului slabă, întunecată, confuză. O falsă înțelegere după buchie, 
distrugând viața duhovnicească în societatea creştină, distrugând creştinismul, care este faptă, nu 
buchie. Trist este să vezi, cui i-au fost încredințate şi pe ce mâini au căzut oile lui Hristos, cui i-a fost 
încredințată păstorirea şi mântuirea lor ! Apar „lupii îmbrăcaţi în blană de oaie”, recunoscuţi după 
faptele şi roadele lor. Toate acestea, însă, se petrec cu îngăduința Domnului. „Cei ce vor fi în Iudeea, 
să fugă la munte!” Cu un secol în urmă prin aceste cuvinte a caracterizat viața Bisericii timpului său 
marele luminător şi scriitor duhovnicesc - îndrumătorul vieții creştin-ortodoxe, Sfântul Ierarh Ignatie 
(Brianceaninov), a cărui prăznuire o cinstim în acest an 1967 (+ 30 aprilie 1867). 

Oare nu suntem noi în zilele noastre mai în drept ca oricând să repetăm aceste aspre 
prevestitoare cuvinte? Ori, anume în această privință - a totalei decăderi moral-duhovniceşti, ajunsă, 
se pare, până la limita extremă în acest din urmă veac, mai ales de la prăbuşirea catastrofală a Patriei 
noastre, Rusia, cu adevărat am ajuns departe. E un ”progres” întristător, vădind clar apropierea 
sfârşitului potrivit cuvintelor pline de dumnezeiască înţelepciune ale Episcopului Ignatie. 

Încotro s-o apucăm, dacă cei cărora le sunt încredințate sufletele oamenilor, le călăuzesc nu 
spre mântuire, ci spre pierzanie veşnică?! 

Pentru noi este important că Sfântul Ierarh Ignatie, care din tinereţe năzuia din tot sufletul 
după o înaltă viețuire moral-duhovnicească, fiind el însuşi un model al unei asemenea vieţuiri, ne 
istoriseşte aceasta nu din teorie, ci trecând el singur prin aceste încercări, după cum ne este cunoscut 
din descrierea vieţii sale. 

Învăţămintele pe care le-a tras în urma dezamăgirilor şi necazurilor îndurate de el personal, au 
fost descrise în „Experienţe ascetice”, „Predici ascetice”, „Scrisori către mireni”, „Prinos 
monahismului contemporan”, „Patericon” şi alte lucrări, ajunse până la noi. Ele alcătuiesc o 
bibliotecă extrem de valoroasă pentru oricine se interesează de problemele vieții moral-duhovniceşti 
şi, îndeosebi pentru cel ce doreşte nu numai să "filosofeze” (ceea ce se întâmplă adesea cu totul 
zadarnic şi fără de nici un folos!), ci şi să ducă o viață duhovnicească, aşa cum a trăit cu adevărat 
Episcopul Ignatie. Scrierile Sfântului Ierarh Ignatie apar ca deosebit de prețioase pentru noi, deoarece 
sunt scrise din proprie experiență duhovnicească. 

Pentru noi este important să ştim că Sfântul Ierarh Ignatie, după cum subliniază el însuşi, caută 
răspuns şi îndrumare la Sfinţii Părinți din vechime, vorbind puţin de la sine. 

Iată, de pildă, cum descrie el epoca contemporană lui în încheierea la „Patericonul” său: „De 
la tabloul înfățişat nouă de antichitate să ne întoarcem la viața contemporană. Ce putem zice despre 
noi înşine? Cum să trăim, cum să acționăm? Răspunsul la aceste întrebări îl găsim la monahii din 
vechime: ei au prevestit starea actuală; ei au conturat şi modul de acţiune în această situaţie. „În 
vremurile din urmă, glăsuia unul dintre ei, cei ce vor lucra cu adevărat pentru Dumnezeu, se vor 
ascunde cu înţelepciune de oameni şi nu vor face semne şi minuni printre ei, ca în vremea de față. Ei 
vor păşi pe calea faptelor, dizolvate în smerenie şi în împărăția Cerurilor, se vor dovedi mai mari 
decât Părinţii, care s-au proslăvit prin semne” (al 4-lea răspuns al Prea Cuviosului Nifon). Câtă 
temeinică călăuzire, câtă mângâiere pentru noi găsim în aceste cuvinte profetice ale înduhovnicitului 
părinte ! Această mărturie este extraordinar de importantă ! Din cele spuse reiese clar: acolo unde este 
multă gălăgie, autoreclamă, căutarea popularității cu orice preţ, adică - acolo unde lipseşte în mod 
evident smerenia şi se observă dorința de slavă sau de preamărire a sinelui în faţa altora prin 


! „Şi întinzând bucăţica, a dat-o lui Iuda, fiul lui Simon Iscarioteanul. Şi după îmbucătură a pătruns atunci 
satana în el” (loan 13, 26-27). Potrivit unor tălmăciri, lisus a întins bucăţica de pâine în sare. 


intermediul unor fapte şi merite reale sau exagerate şi închipuite - acolo nu este o veritabilă slujire a 
lui Dumnezeu. 

Şi ce este acolo? 

Acolo este numai fățărnicie, spune Sfântul Ierarh Ignatie, citându-l pe Sfântul Tihon de 
Zadonsk. 

„Teme-te de această fățărnicie”, ne învață mai departe Episcopul Ignatie: „Teme-te de 
fățărnicie, în primul rând în tine însuţi, apoi în ceilalți, teme-te de aceea, că este în spiritul timpului, 
fiind în stare să molipsească pe oricine, la cea mai mică înclinare spre o purtare uşuratică... Urmăreşte 
fățărnicia în tine însuți, izgoneşte-o dinăuntrul tău; fereşte-te de gloatele molipsite de ea, care 
acționează voit sau inconştient în această direcție, mascând slujirea lumească prin slujirea lui 
Dumnezeu, căutarea bunurilor trecătoare prin căutarea bunurilor veşnice, ascunzând sub masca 
sfințeniei un trai şi un suflet vicios, supus în întregime patimilor”. 

lată o trăsătură extrem de caracteristică, proprie mai ales vremurilor noastre, şi dezvăluită 
nouă de către Sfântul Ierarh Ignatie pentru a ne preveni, ca un cunoscător experimentat al vieţii 
duhovniceşti. 

A doua trăsătură, subliniată nu o dată de Sfântul Ierarh Ignatie în scrierile sale, este secătuirea 
binecuvântaţilor păstori ai adevăratei vieți moral-duhovniceşti, şi în legătură cu aceasta, ceea ce este 
deosebit de important în vremurile noastre, a şti şi a cunoaşte fiecare sârguitor pentru a-şi salva 
sufletul - înmulțirea falşilor învățători, înşelaţi de ispitirile demonice şi târând întreaga omenire în 
această minciună. E necesară o prudență deosebită, cum nu o dată ne prevenea. Sfântul Ierarh Ignatie, 
ca „să nu confundăm lupul cu păstorul” şi să nu ne încredem cu uşurinţă în acela care poate să-ți ducă 
sufletul la pierzanie, călăuzindu-l pe un drum fals. Potrivit cuvintelor Sfântului Ierarh Ignatie, 
vremurile noastre sunt vremurile excesivei sărăciri de îndrumători înduhovniciţi, de aceea este cu 
neputinţă de a mai găsi „stareți” adevăraţi, cum au fost cei din vechime; este cu mult mai sigur să ne 
conducem după Sfânta Scriptură şi scrierile Sfinților Părinți. 

În legătură cu aceasta însuşi Sfântul Ierarh Ignatie îşi aminteşte cât de mult a suferit de pe 
urma deselor întâlniri cu aşa-zişii "îndrumători” duhovniceşti, bolnavi ei înşişi de orbire şi amăgire de 
sine, şi câte zguduiri amare şi grele a îndurat din această pricină. 

A treia trăsătură caracteristică vremurilor noastre este neobişnuita înmulțire a ispitelor de tot 
felul, din cele mai felurite, toate îndepărtându-l pe om de la slujirea sinceră şi neprefăcută lui 
Dumnezeu. 

„Vai lumii din pricina smintelilor! Că smintelile trebuie să vină” a prevestit Domnul. 
Năvălirea smintelilor va fi îngăduită de Domnul, tot aşa după cum şi suferinţa sufletească din pricina 
smintelilor va fi cu îngăduința Domnului. Către sfârşitul lumii ispitele se vor înmulți într-atât, încât 
„din pricina înmulțirii fărădelegilor iubirea multora se va răci” (Mt. 24,12), iar „Fiul Omului, când va 
veni, va găsi oare credință pe pământ ?” (Luca 18,8). „Poporul lui Israel” - Biserica „va cădea de 
sabie” - zice Domnul Dumnezeu, „Mânia Mea se va aprinde pe fața Mea” (Iez. 38,18). Vieţuirea după 
Dumnezeu va deveni din cale-afară de anevoioasă. 

Aceasta se va întâmpla din cauza că celui ce trăieşte în mijlocul ispitelor, îi este imposibil să 
nu cedeze ispitelor. Aşa cum gheaţa se topeşte şi se preface în apă sub acțiunea căldurii, aşa şi inima 
preaplină de samavolnicie, fiind supusă influenței ispitelor, mai cu seamă celor permanente, se 
moleşeşte şi se perverteşte. 

„O, vremi nenorocite ! O, stare nenorocită ! - exclamă Sfântul Ierarh Ignatie, contemplând 
această deprimantă privelişte a ispitelor. „O, dezastru duhovnicesc, nevăzut oamenilor pătimaşi, 
neasemuit mai mare decât toate calamităţile naturale ! O, nenorocire, începută în timp şi nesfârşindu- 
se în timp, ci trecând în veşnicie ! O nenorocirea nenorocirilor, înțeleasă numai de drepții creştini şi 
de adevărații monahi, ascunsă celor pe care-i învăluie şi-i pierde !” 

Cuvinte de aur ale Sfântului Ierarh Ignatie ! Ne aflăm, de pe acum, chiar în faţa acestor 
nenumărate ispite, care îngreuiază atât de mult „viețuirea după Dumnezeu” a oamenilor de azi. Dar 
câți oare îşi dau seama în zilele noastre de caracterul dăunător al acestor ispite ? Sub ochii noştri în 
lume au loc evenimente cutremurătoare, bunăoară, sângeroasa catastrofa abătută asupra Patriei 
noastre Rusia, formarea unor state ateiste, luptătoare împotriva lui Dumnezeu şi a Bisericii, cultul 


fățiş al satanei. 

Însă majoritatea, asemenea unor orbi, parcă n-ar vedea nimic din toate acestea, chiar se supără, 
când li se arată adevărul: „Ce tot vorbiţi? Nu se întâmplă nimic deosebit. Aşa a fost dintotdeauna!” 
ş.a.m.d. 

Această orbire spirituală a majorității contemporanilor, care se numesc creştini (e îngrozitor, 
dar trebuie s-o spunem - printre ei aflându-se nu puţini clerici !), cât şi celelalte sminteli, înmulțindu- 
se pe zi ce trece, împiedică tot mai mult „vieţuirea după Dumnezeu”. 

Conform cuvintelor Episcopului Ignatie, acesta este semnul clar al apostaziei, care a început şi 
progresează cu repeziciune în zilele noastre şi despre care a proorocit Sfântul Apostol Pavel în 
Epistola a doua către Tesaloniceni (II Tesal. 2,3). 

„Vieţuirea după Dumnezeu - spune Episcopul Ignatie - va deveni foarte anevoioasă, din 
pricina apostaziei generale. Mulțimea apostaților, intitulându-se şi prezentându-se în aparență drept 
creştini (!!), îi vor prigoni cu atât mai lesne pe veritabilii creştini. Apostaţii, înmulțindu-se, vor 
împresura pe adevărații creştini cu nenumărate intrigi, vor pune nenumărate piedici în calea bunelor 
intenții de mântuire şi slujire a Domnului, după cum arată Sfântul Tihon de Zadonsk. Ei vor lupta 
împotriva robilor lui Dumnezeu, recurgând la forța autorităților de stat, prin represalii şi denunţuri, 
prin diverse uneltiri, amăgiri şi prigoană feroce... 

În vremurile din urmă adevăratul monah (desigur, acest lucru e valabil pentru orice creştin 
adevărat !) abia dacă va găsi vreun adăpost îndepărtat şi ascuns pentru a sluji acolo cu oarecare 
libertate lui Dumnezeu, şi pentru a nu se lăsa antrenat de către apostazie şi apostaţi în slujire satanei. 

Cine, văzând ce se petrece acum in lume, inclusiv slujirea satanei în mod fățiş, poate spune că 
aceste vremuri n-au venit încă ? 

Fără îndoială că ele au şi venit, dacă Sfântul Ierarh Ignatie scria cu peste o sută de ani în urmă 
despre aceste vremuri: „În viitor vremurile vor fi tot mai grele. Creștinismul, ca duh. se îndepărtează 
din mediul uman, fără ca gloata agitată şi aservită lumii deşertăciunii, să observe, lăsându-l propriei 
decăderi!” 

Este foarte important să semnalăm prin aceste cuvinte că, acei oameni care fac parte din gloata 
agitată şi aservită „lumii deşertăciunii”, cei care într-atât s-au afundat ei înşişi în deşertăciune, 
predându-se slujirii lumii acesteia, care zace sub puterea celui rău, după cuvântul Apostolului (I loan 
5,19), încât şi-au pierdut vederea duhovnicească. 

De aceea tot ce se petrece acum în lume, li se pare absolut normal, firesc, ceva cu care trebuie 
să ne împăcăm. Ei se supără grozav pe acei ce încearcă să le deschidă ochii, din cauză că aceştia nu-i 
lasă să trăiască tihnit, cu plăcerile/patimile lor. 

În continuare Episcopul Ignatie scrie: „Se împlinesc proorocirile Scripturii despre apostazia de 
la creştinism a popoarelor trecute de la păgânism la creştinism. Apostazia a fost prevestită de către 
Sfânta Scriptură cu toată claritatea şi este o mărturie a faptului cât de adevărat este tot ce s-a spus în 
Scriptură”. 

lată de ce adevăratul creştin nu trebuie să intre în panică, observând acest sumbru tablou al 
Apostaziei, spre deosebire de unii, care cu naivitate şi necugetat se sperie, preferând să nu vadă 
apostazia şi să tacă. 

Drepteredinciosul creştin cunoaşte din cuvintele lui Hristos Mântuitorul Însuşi că toate acestea 
„trebuie să fie” (Marcu 13,7; Luca 21,9), însă el nu trebuie să închidă ochii asupra lor, ci este dator să 
fie pe deplin conştient față de cele ce se întâmplă, şi să aprecieze corect toate evenimentele, în care se 
manifestă apostazia, ca să ştie cum să se comporte spre a nu fi târât de puhoiul apostaziei. 

Spre a ne călăuzi, Episcopul Ignatie spune: „Apostazia are loc cu îngăduinţa Domnului, nu 
încerca s-o opreşti cu slabele tale puteri...” 

Ce înseamnă aceasta ? înseamnă oare să ne împăcăm cu apostazia şi să "ne integrăm” în ea ? 
Nu, desigur ! Iată însă cum trebuie să acţionăm: „Îndepărtează-te, păzeşte-te tu însuţi de ea: aceasta 
este de ajuns. Cunoaşte duhul vremii, cercetează-l, ca să te poţi feri pe cât posibil de influenţa lui ! 

De aceea tăcerea asupra Apostaziei este criminală. N-avem voie să păstrăm tăcere asupra 
Apostaziei, să ne liniştim pe noi înşine şi pe alții, că totul ar fi în ordine, că n-avem de ce să ne 
tulburăm. 


Cu toate că nu ne stă în puteri „să oprim apostazia cu slabele noastre puteri”, datoria iubirii 
noastre creştineşti ne poruncește nu numai să ne ferim, şi să ne păzim noi înşine, ci să-i păzim, să-i 
avertizăm şi pe semenii noştri, care nu văd şi nu observă nimic. Aici se cuvine să ne amintim 
minunata cugetare a unuia din cei mai mari stâlpi ai Bisericii noastre, Sfântul Grigorie Teologul: 
„Prin tăcere ÎI trădăm pe Dumnezeu”. 

Nu se cade a tăcea despre ceea ce este de primă necesitate - salvarea sufletelor omeneşti ! 

Să ne adresăm în continuare cugetărilor Episcopului Ignatie, care ne deschid ochii asupra 
celor ce se întâmplă în prezent în lume: „Apostazia a început de la un timp să înainteze rapid, liber şi 
fățiş. Urmările vor fi din cele mai triste. Facă-se voia Domnului!” 

Oare noi nu observăm toate acestea ? Încă de curând părea de neconceput acea totală 
neruşinare din viața moral-religioasă a oamenilor, care se petrece în prezent sub ochii noştri, inclusiv 
până la lepădarea completă de Hristos, respingerea oricăror principii moral-religioase şi slujirea fățişă 
satanei. 

Ar fi de prisos să trasăm o paralelă între persecuțiile actuale ale dreptei credinţe în Hristos, sub 
toate formele ei, şi cele ce s-au petrecut în zorii creştinismului. Atunci creştinii erau prigoniți de 
păgânii, care nu-L cunoşteau pe adevăratul Dumnezeu, nu ştiau de El. lar acum prigonesc credința 
creştină, aprig şi nemilos, cei care Îl cunosc prea bine pe Hristos şi sublima învățătură propovăduită 
de EI, şi adesea - renegaţii conştienţi, care şi-au vândut sufletul satanei pentru bunăstarea materială. 

În continuare citim cu înfricoşare prevestirile Episcopului Ignatie, pe care le vedem 
împlinindu-se sub ochii noştri: „Dumnezeu Cel milostiv să ocrotească rămăşiţa credincioşilor. Dar 
această rămăşiţă este mică şi devine tot mai săracă şi mai săracă... Lucrarea credinţei pravoslavnice 
poate fi recunoscută ca apropiindu-se de deznodământul hotărâtor... Numai milostivirea deosebită a 
lui Dumnezeu poate opri atotnimicitoarea epidemie morală, o poate opri pentru un timp, pentru că 
trebuie să se împlinească ceea ce a fost prezis în Scripturi.” 

„Judecând după spiritul timpului şi după frământarea minţilor, suntem îndreptățiți să credem 
că edificiul Bisericii, care se clatină demult, se va cutremura straşnic şi repede. Nu are cine să-l 
susțină şi cine să se împotrivească. Măsurile întreprinse pentru susținerea lui au fost împrumutate din 
stihiuile lumii, vrăjmaşe Bisericii, şi mai curând vor grăbi căderea ei, decât s-o oprească.” 

Aceste cuvinte parcă sunt copiate din realitatea zilelor noastre ! Chiar acum noi suntem 
martorii acestei „cutremurări straşnice şi rapide.” lar măsurile luate, într-adevăr, nu sunt nicidecum 
împrumutate de acolo de unde ar fi trebuit împrumutate - adică de pe tărâmul duhovnicesc, ci tot din 
aceleaşi „stihii ale lumii, vrăjmaşe Bisericii,” adică din sfera pasiunilor umane, care nu tind către cele 
dumnezeieşti, ci la cele omeneşti. Bineînţeles, astfel de măsuri nu numai că nu vor opri căderea 
Bisericii, ci mai degrabă o vor accelera. 

Unii vor zice: „Ascultaţi, ce tot vorbiți, despre ce prăbuşire a Bisericii este vorba, când noi 
avem legământul hotărât al lui Hristos Care spune: „Voi zidi Biserica Mea şi porțile iadului nu o vor 
birui” (Mt. 16,18). Foarte adevărat, cuvintele lui Hristos sunt fără îndoială de netăgăduit, însă nu se 
ştie de ce, uităm că prin aceste cuvinte Hristos nu arată hotarele Bisericii, pe care „porțile iadului nu o 
vor birui.” Nu se spune care anume Biserică va fi aceea: a Constantinopolului, Rusă, Sârbă, Bulgară, 
Biserica Rusă din diaspora, sau oricare alta. Se spune simplu — „Biserica”, adică, până la sfârşitul 
veacului şi cea de A Doua Venire a lui Hristos, adevărata Biserică nu va dispare de pe fața 
pământului, ci va subzista. Biserica va rămâne Biserică cu toate înaltele ei legăminte, împuterniciri şi 
drepturi binecuvântate ce-i aparțin, chiar şi în cazul, când în ea va rămâne un singur episcop şi 
minimum de credincioşi. lar restul se va clătina şi va cădea, va fi „biruit de porțile iadului”, chiar 
dacă va continua să se numească ”biserică”. 

lată ce trebuie de avut în vedere pentru a evalua corect evenimentele care au loc în zilele 
noastre ! 

„Nu avem de unde aştepta restabilirea creştinismului” - scrie mai departe Episcopul Ignatie: 
„Vasele Sfântului Duh au secat definitiv pretutindeni, chiar şi în mănăstiri, aceste tezaure de evlavie 
şi daruri harice, ori, substanța Duhului dumnezeiesc poate fi suplinită şi restabilită numai prin 
uneltele Sale. Îndelungata şi milostiva răbdare a Domnului îngăduie să se prelungească şi să fie 
amânat deznodământul final pentru cei rămaşi, care se vor mântui. Între timp, cei ce putrezesc sau au 


putrezit, vor atinge deplina putreziciune. Cei ce vor să se mântuiască, trebuie să înțeleagă bine acest 
lucru şi să folosească timpul dat spre mântuire, „căci timpul scurt este”, iar trecerea în veşnicie este 
aproape pentru fiecare din noi. 

Se cuvine să fim mai împăciuitori faţă de starea Bisericii şi totodată înțelegători. Această stare 
jalnică este îngăduită de Sus. 

Starețul Isaia spunea: „Înţelege vremea! Nu aştepta buna orânduire în structura bisericească 
îndeobşte. Fii mulțumit că există posibilitatea mântuirii individuale a celor care vor să se 
mântuiască”. 

Sfaturi care parcă ne sunt îndreptate direct nouă, pentru a nu ne descuraja, a nu cădea în 
deznădejde, văzând ce se petrece. Cel mai greu este, desigur, în aceste vremuri, după cum remarca 
Sfântul Ierarh Ignatie, de a suporta singurătatea spirituală. 

„Mântuieşte-te singur! Fii fericit, dacă vei afla măcar un colaborator adevărat în lucrarea de 
mântuire: acesta e cel mai mare şi mai de preţ dar al Domnului, în zilele noastre. Păzeşte-te, vrând să- 
ți salvezi aproapele, să nu te tragă el în prăpastia pierzaniei. Acest din urmă lucru se întâmplă la tot 
pasul.” 

Iată ce vremuri grele vor veni pentru mântuire, şi aceste vremuri au şi venit! 

„Mântuindu-te, mântuieşte-ţi sufletul!” - li s-a spus ultimilor creştini. Sunt cuvintele Sfântului 
Duh, subliniază Sfântul Ierarh Ignatie, vrând să ne impună tărie şi o vigilență sporită față de sinele 
nostru. 

Conform Episcopului Ignatie, apostazia, spre care se îndreaptă tot mai rapid epoca modernă, 
este premergătoare apariției în lume a potrivnicului lui Hristos - Antihristul. Ea va pregăti venirea şi 
urcarea pe tron a Antihristului, fiind încununată” de acest eveniment, după care va începe perioada 
înfricoşătoare a ultimei bătălii decisive a diavolului cu Dumnezeu și cu Hristosul Său. Întemeindu-se 
pe profeţiile unor Părinți ai Bisericii, Episcopul Ignatie ne istoriseşte pe larg despre aceasta în 
remarcabila sa lucrare: „Despre minuni şi semne. ” 

Antihristul va apărea ca o urmare firească a sărăcirii în oameni a „înțelepciunii şi cugetării 
duhovniceşti”, „a lipsei dreptei cunoştinţe a lui Dumnezeu”, care vor confunda lucrarea diavolului cu 
lucrarea lui Dumnezeu, înainte de venirea Antihristului întreaga ambianţă a lumii va fi de aşa natură, 
încât Antihristul va apărea ca o consecinţă inevitabilă a acestei ambianţe realmente antihristice, a 
acestei stări de spirit antihristice a omenirii. 

lată de ce încă Sfântul Apostol loan Teologul vorbea despre mai „mulți antihrişti” (I loan 
2,18). lată de ce putem vorbi despre manifestarea în lume a „duhului antihristic” cu mult înainte de 
venirea la putere a Antihristului în persoană. 

A vorbi despre aceasta nu înseamnă deloc a lua asupra noastră îndrăzneala de „a prezice” 
timpul venirii Antihristului care, potrivit învățăturii Sfintei Scripturi, nu-i este cunoscut nimănui cu 
precizie, deşi multe semne se arată. 

Trebuie să vorbim despre aceasta, pentru a nu fi înşelați de Antihristul, care va fi un amăgitor 
şi un seducător extrem de iscusit, capabil chiar să facă semne şi minuni false. 

lată cum povesteşte Sfântul Ierarh Ignatie despre această ispitire primejdioasă şi păgubitoare 
pentru suflet, întemeindu-se pe învăţătura Sfintei Scripturi şi a Sfinţilor Părinţi: „Înainte de a doua 
venire a lui Hristos, când creştinismul, cunoştinţa şi cugetarea duhovnicească vor sărăci în ultimul 
grad printre oameni, „se vor ridica hristoşi mincinoşi şi prooroci mincinoşi şi vor da semne mari şi 
chiar minuni ca să amăgească de va fi cu putinţă şi pe cei aleşi” (Mt.24, 24). 

Antihristul însuşi va face minuni multe, ca să uimească şi să satisfacă ignoranța şi mintea 
profană, le va da „semnul din Cer” căutat şi cerut de ei. „Venirea aceluia - spune Sfântul Apostol 
Pavel, se va face „prin lucrarea lui satan, însoţită de tot felul de puteri şi de semne şi de minuni 
mincinoase şi de amăgiri nelegiuite pentru fiii pierzării, fiindcă n-au primit iubirea adevărului, ca să 
se mântuiască” (II Tesal. 2,9-10). 

Neştiinţa şi cugetarea lumească, văzând aceste minuni, nu se vor opri câtuşi de puţin să 
chibzuiască, ci le vor primi neîntârziat în duhul lor, înrudit cu duhul aceluia; în orbirea lor se vor 
închina lui şi vor primi lucrarea satanei ca pe o supremă manifestare a puterii dumnezeieşti, - şi 
Antihristul va fi primit în grabă, pe negândite (Sfântul Efrem Sirul). 


„Atunci va plânge tot pământul, va plânge marea şi văzduhul, împreună cu dobitoacele 
sălbatice şi cu păsările cerului; vor plânge munţii şi dealurile şi tulpinile câmpului; vor plânge şi 
luminătorii cerului împreună cu stelele pentru neamul omenesc, căci de bună voie s-au încredinţat 
tiranului” (Sfântul Efrem Sirul). 

„Oamenii nu vor pricepe că minunile lui nu au nici un scop binevoitor, înțelept, nici o 
semnificație aparte; că acestea sunt departe de adevăr şi pline de înşelăciune, sunt o comedie 
monstruoasă, răutăcioasă şi fără noimă, menită să zăpăcească şi să contrarieze, să înşele, să 
smintească şi să captiveze prin magia nălucirilor pompoase, deşarte şi inutile. 

Nu-i de mirare că minunile Antihristului vor fi acceptate necondiționat şi cu admiraţie de către 
apostaţii de la creştinism, duşmanii adevărului, potrivnicii lui Dumnezeu: ei sunt deja pregătiți pentru 
primirea fățişă, activă a trimisului şi uneltei satanei, a doctrinei sale, a tuturor activităților sale, fiind 
din timp în comunicare spirituală cu satana. 

Faptul că minunile şi semnele Antihristului îi vor pune în încurcătură şi pe „aleşii lui 
Dumnezeu” merită atenție deosebită şi adâncă compasiune”. 

Aceste din urmă cuvinte prevenitoare sunt importante mai ales pentru cei ce privesc cu 
superficialitate actuala pregătire a omenirii pentru venirea Antihristului, rămânând orbi, în pofida 
realității, şi nevrând să vadă semnele evidente ale acestei febrile pregătiri a întronizării Antihristului 
de către partizanii săi, care şi-au vândut deja sufletul satanei în schimbul satisfacerii libere şi fără 
oprelişti a „poftei trupeşti”, a „poftei ochilor” şi „trufiei vieţii”, adică: a senzualității, a cupidității şi a 
iubirii de slavă (I loan 2,16). 

Trebuie să ştim şi să nu uităm, cât de mare va fi viclenia Antihristului şi cât de perfid va 
acționa el, dacă şi „aleşii lui Dumnezeu”, adică drepții creştini, vor fi în încurcătură, nefiind în stare 
să se dumirească de îndată şi să-l demaşte pe Antihrist, nu vor putea să-l identifice de la început. 

Potrivit cuvintelor Sfântului Ierarh Ignatie, motivul acestei confuzii şi a puternicei influenţe a 
Antihristului asupra oamenilor stă în viclenia şi ipocrizia infernală a acestuia, mascând o cumplită 
răutate, cât şi în obrăznicia lui neînfrânată şi nemăsurată, în sprijinul masiv acordat lui din partea 
spiritelor damnate şi, în sfârşit, incapacitatea de a produce miracole, deşi false, dar totuşi 
extraordinare. 

Viclenia şi fățărnicia - iată trăsăturile specifice cu precădere epocii noastre. Inocularea lor în 
spiritul oamenilor pregăteşte omenirea pentru primirea facilă şi fără complicaţii a Antihristului. 

„Închipuirea omenească - scrie mai departe Sfântul Ierarh Ignatie - este neputincioasă de a-şi 
reprezenta pe sceleratul care va fi Antihristul; e nefiresc pentru inima omenească, chiar pervertită, a 
crede că răul poate să ajungă la gradul atins în zilele Antihristului”. 

„El va trâmbiţa despre sine însuşi, intitulându-se propovăduitor şi restaurator al autenticei 
cunoştinţe despre Dumnezeu. Cei ce nu înțeleg creştinismul vor vedea în el reprezentantul şi 
apărătorul adevăratei religii şi se vor alipi lui. Va predica despre sine că este adevăratul Mesia cel 
făgăduit. Slugile sale, adepte ale cugetării lumeşti, vor aclama venirea lui; văzând slava, 
atotputernicia şi aptitudinile sale geniale, amploarea manevrării stihiilor telurice, vor crede în el şi-l 
vor preamări ca pe un dumnezeu, devenind părtaşii lui” (Sfântul Efrem Sirul). 

„La început se va arăta blând, milostiv şi drept, iubitor, seducător, frumos şi plin de tot felul 
de virtuți. Cei care vor accepta adevărul lumii decăzute ca fund drept, îl vor primi şi i se vor închina 
din cauza înaltelor sale virtuți, nelepădându-se de el pentru adevărul Evangheliei” (Prea Cuviosul 
Macarie cel Mare). 

„Antihristul va propune omenirii organizarea bunăstării şi prosperității depline pe pământ, va 
promite onoruri, bogății, tot confortul şi plăcerile trupeşti. Iubitorii de cele lumești îl vor venera pe 
Antihrist şi-l vor numi stăpânul lor.” 

lată tabloul viu a ceea ce observăm în prezent, cu toate că Antihristul ca persoană concretă 
nici nu există încă. Dar „precursorii” lui activează deja în lume, în acelaşi mod cum va acționa el 
însuşi. Din acest punct de vedere devin clare toate aceste mişcări contemporane din viaţa religioasă 
bisericească, în genul ecumenismului, toate aceste chemări înflăcărate la unirea reciprocă "în numele 
iubirii creştineşti”, această înflorire a culturii şi civilizaţiei pur pământene, satisfăcând pasiunile şi 
poftele omeneşti, tot acest entuziasm dubios al ”binefacerilor filantropice”. De câtă vigilență şi spirit 


prevăzător avem nevoie pentru a discerne adevărul de amăgeală, sinceritatea de viclenie şi 
prefăcătorie, pe veritabilul binefăcător de slujitorul ce-şi întinde cursele, a Antihristului ce vine! Cât 
de periculos este pentru adevăratul creştin în zilele noastre de a intra în relaţii cu ”binefăcătorii” şi de 
a se folosi de "binefacerile lor! ” 

Şi aceasta încă nu e totul! „Antihristul va desfăşura în faţa oamenilor o panoramă a felurilor 
miracole deşănţate, inexplicabile şi nemaipomenite; va înfricoşa lumea prin grandoarea minunilor 
sale, va satisface curiozitatea nechibzuită, ignoranța profană şi superstițiile de tot felul; ştiinţa umană 
va fi luată în râs; prin mijloace oculte va fi creată o nouă ştiinţă diavolească. Toţi oamenii conduşi de 
lumina naturii lor decăzute, înstrăinați de călăuzirea dumnezeieştii lumini, vor fi atraşi în cursa 
seducătorului. Observăm şi acum începutul tuturor acestor evenimente, deci putem să ne închipuim 
cu claritate ce va fi, când va apărea Antihristul în persoană. 

„Semnele Antihristului se vor manifesta cu precădere în văzduh” (Sfântul Efrem Sirul). 

„În văzduhuri acţionează puterea stăpânitorului, puterea satanei” (Efes. 2-2; 6-12). Minunile 
vor acționa cel mai mult asupra ochilor, fermecându-i şi înşelându-i (Sfântul Simeon Noul Teolog). 
Sfântul loan Teologul, contemplând în Apocalipsă evenimentele lumii în preajma sfârşitului, spune 
că Antihristul „va face semne mari, încât şi foc face să pogoare din Cer, pe pământ, înaintea 
oamenilor” (Apoc. 13-13). Acest semn este arătat în Scripturi, ca fiind cel mai mare semn, iar locul 
acestui semn este văzduhul: va fi o privelişte impunătoare şi înfricoşătoare. 

Aceste fenomene se observă de pe acum, întrezărindu-se sub forma diverselor invenții 
neobişnuite, nemaivăzute, desfăşurându-şi activitatea chiar "în văzduh”. „Minunile Antihristului se 
vor adăuga la manifestările comportamentului său sofisticat, în intenția de a-i face pe oameni 
complicii săi. Cei ce se vor împotrivi Antihristului vor fi consideraţi instigatori, adversari ai 
bunăstării şi ordinii publice, vor fi supuşi persecuțiilor ascunse şi făţişe, vor fi osândiți la chinuri şi 
cazne.” 

Aceste lucruri ne sunt deja cunoscute ! Nu numai Antihristul, ci şi precursorii şi slugile lui au 
declanşat în epoca noastră prigoana camuflată ori deschisă a drepteredincioşilor creştini, iar pe 
alocuri, ca, de pildă, în Patria noastră, Rusia, s-a ajuns şi la vărsare de sânge, tortură şi execuţii. 

Toate acestea fiind comise sub cele mai ”plauzibile” pretexte: creştinii au fost declarați 
"duşmani ai poporului”, "duşmani ai ordinii publice”, acuzaţi ca "răzvrătiți”, iar în biserică - 
"schismatici”. 

„Spiritele viclene, răspândite în univers, vor inspira oamenilor o excelentă opinie generală 
despre Antihrist, un entuziasm nemaipomenit, o atracție de neînvins față de el” (Sfântul Efrem Sirul). 

Ceva asemănător s-a observat deja în atitudinea faţă de acei predecesori ai Antihristului, ca, de 
pildă, Lenin şi Stalin. Acestea au fost doar ”repetiţii” a ceea ce se va petrece în proporții şi mai 
grandioase în zilele Antihristului. Sfânta Scriptură a descris prin multe trăsături grozăvia ultimei 
prigoane asupra creştinismului şi cruzimea prigonitorului. Ca trăsătură decisivă şi deosebită va sluji 
denumirea dată de Scriptură acestei creaturi cumplite: el este denumit „fiară” (Apoc. 13,1), în timp ce 
arhanghelul căzut este numit „şarpe” (Facerea 3-1). Ambele denumiri redau cu fidelitate caracterul 
ambilor adversari ai Domnului. Unul acționează în taină, altul - fățiş; însă fiarei, ce se aseamănă cu 
toate fiarele (Apoc. 13-2), reunind în sine cruzimea tuturor, „i-a dat ei balaurul puterea lui şi stăpânire 
mare” (Apoc. 13-2). Va fi o încercare îngrozitoare pentru sfinții lui Dumnezeu: viclenia, ipocrizia, 
minunile asupritorului se vor înmulți ca să-i înşele şi să-i seducă; autoritatea neîngrădită a 
torționarului, persecuțiile şi strâmtorările născocite şi camuflate cu ingeniozitate, îi vor pune pe 
creştini în cea mai grea situație; numărul lor mic va părea infim pe lângă întreaga omenire, iar 
învăţăturile lor vor fi minimalizate; disprețul general, ura, prigoana, clevetirile, moartea violentă vor 
fi destinul lor. Numai sub călăuza şi cu ajutorul deosebit al harului dumnezeiesc, aleşii lui Dumnezeu 
se vor putea împotrivi vrăjmaşului şi vor fi în stare să mărturisească înaintea lui şi înaintea oamenilor 
pe Domnul lisus Hristos.” 

Dar cum şi de ce oamenii ÎI vor respinge pe Hristos şi îl vor primi pe Antihrist ? 

Şi la această întrebare Sfântul Ierarh Ignatie dă răspuns minunat: „Tot aşa cum L-au respins pe 
Hristos cu 19 secole şi ceva în urmă şi L-au răstignit pe cruce.” 

„Creştinismul ne-a fost propovăduit cu atâta certitudine, încât nu există justificare pentru acei 


ce nu-l cunosc. Motivul neştiinţei este unul: bunul plac, samavolnicia. Cum soarele luminează pe cer, 
aşa luminează creştinismul. Cel care închide ochii de bună voie, să-şi atribuie nevederea şi 
necunoaşterea sieşi, nu lipsei de lumină. Motivul respingerii lui Dumnezeu -Omul de către oameni se 
află în oameni, după cum tot în ei se află şi motivul acceptării Antihristului.” 

„Eu am venit în numele Tatălui Meu - a mărturisit iudeilor Domnul, - şi voi nu mă primiţi: 
dacă va veni un altul în numele său, pe acela îl veți primi” (loan 5,43). Ei sunt numiţi împreună, cei 
ce-L resping pe Hristos şi cei ce-l primesc pe Antihrist, deşi Antihristul e amintit ca unul ce va să 
vină. Neprimindu-L pe Hristos conform dispoziției lor sufleteşti, ei s-au alăturat celor ce-l vor primi 
pe Antihrist, cu toate că şi-au încheiat călătoria pământească cu multe secole înainte de venirea lui. Ei 
au comis fapta lui cea mai nelegiuită: uciderea lui Dumnezeu. Pentru timpul venirii lui, pentru el 
însuşi n-a fost lăsată o astfel de fărădelege. Precum duhul lor se află în stare de vrăjmăşie faţă de 
Hristos, tot aşa ei se află în comunicare cu Antihristul, depărtați de el în spaţiu şi timp. 

„Orice duh - spune Sfântul loan Teologul - care nu mărturiseşte pe lisus Hristos venit în trup, 
nu este de la Dumnezeu, ci este duhul lui Antihrist, despre care ați auzit că vine şi acum este chiar în 
lume”, în spirit (I loan, 4,3). 

Cei ce sunt conduşi de duhul Antihristului în spiritul lor, intrând în legătură cu el, supunându- 
i-se şi închinându-1-se lui în duh, îl vor proclama dumnezeul lor. „Şi de aceea Dumnezeu le trimite o 
lucrare de amăgire, ca ei să creadă în minciuni, ca să fie osândiţi toți cei ce n-au crezut adevărul, ci 
le-a plăcut nedreptatea” (II Tesal. 2,11-12). 

În îngăduința Sa, Dumnezeu este un judecător drept. Îngăduinţa Domnului va fi în acelaşi 
timp satisfacție şi acuzaţie, cât şi judecată a spiritului uman. 

Antihristul va veni în vremurile predestinate lui. Venirea lui va fi anticipată de apostazia 
generală a majorității oamenilor de la credinţa creştină. Prin lepădarea de Hristos, omenirea se va 
pregăti pentru înscăunarea Antihristului, primindu-l în duhul său. În însăşi starea de spirit umană va 
apărea cererea, chemarea Antihristului, atracția față de el, tot aşa cum într-o stare de grea suferință 
apare setea unei băuturi ucigătoare. Este lansată inițiativa, chemarea societății umane, exprimându-se 
necesitatea imperioasă a geniului dintre genii, care ar impulsiona dezvoltarea şi prosperitatea 
materială la cele mai înalte cote, ar instala pe pământ acea bunăstare, faţă de care Raiul şi Cerul devin 
pentru om de prisos. Antihristul va fi o consecință logică, justă şi firească a orientării generale, 
spirituale şi morale, urmată de omenire. De altminteri, tot ce observăm acum în lume - în viaţa social- 
politică şi bisericească a omenirii - corespunde întru totul prezicerilor expuse mai sus ale Episcopului 
Ignatie. lar dacă ne gândim în mod serios la tot ceea ce se petrece, devine clar că încă niciodată, în 
întreaga sa istorie, lumea n-a fost atât de aproape de Antihrist, ca în zilele noastre. Data apariţiei lui e 
doar o chestiune de timp, ce nu ne este încă dezvăluită. 

Noi am fost avertizaţi despre cele ce se vor întâmpla şi vom fi pedepsiţi, dacă vom închide 
ochii cu uşurinţă asupra tuturor acestor evenimente, încredințându-ne pe noi înşine şi pe alţii, că nu se 
întâmplă nimic deosebit, că totul e în ordine, că ar fi mai bine să fim concilianți, şi ne vom lăsa "duşi 
de valurile vieţii”, ca şi ceilalți, ori vom merge "în pas cu vremea” ce ne atrage cu repeziciune spre 
Antihrist. 

Câtă recunoştinţă îi datorăm noi, fiii şi fiicele Bisericii Ortodoxe, Sfântului Ierarh Ignatie 
pentru că, încă cu o sută de ani în urmă, a zugrăvit atât de viu în închipuirea noastră tabloul a tot ceea 
ce se întâmplă acum şi a ceea ce va mai fi poate, în viitorul apropiat ! 

„Sarea ne cuprinde” - Biserica încetează de a mai fi Biserică. Ea devine pseudobiserică, gata 
de a-l primi pe Antihrist ca ”Mesia”, în afară de „mica rămăşiţă” a drepteredincioşilor care, conform 
cuvintelor Episcopului Ignatie devine „tot mai săracă şi mai săracă”. Toată cultura modernă şi 
întreaga viață umană, orientată exclusiv spre satisfacerea bunăstării aparente, pur materiale a 
oamenilor, pregăteşte stăruitor şi cu febrilitate omenirea pentru înscăunarea Antihristului. 

Prin urmare, a sosit timpul limită pentru fiecare din noi să hotărâm - unde suntem şi cu cine: în 
această „mică rămăşiţă” a drepteredincioşilor, în această „turmă mică a lui Hristos”, după cuvintele 
lui Hristos Mântuitorul Însuşi (Luca 12,32) - cu Hristos sau cu vrăjmaşul Său - Antihristul ? 

Aceasta ne învață scrierile inspirate de înţelepciunea dumnezeiască ale Sfântului Ierarh 
Ignatie! 


Un profet al Ortodoxiei pătimitoare 


Omul cel mai puternic din lume este cel ce se află în singurătate 
Henrik Ibsen 


Cei ce l-au cunoscut pe Arhiepiscopul Averchie în perioada când era egumenul şi rectorul 
mănăstirii şi seminarului Holy Trinity de la Jordanville îşi amintesc bine prezenţa sa fizică 
impunătoare. Era de statură înaltă, cu barbă albă, păr bogat şi sprâncene stufoase. Ochii lui mari te 
priveau drept în suflet. Modul său de comportare vădea un caracter nobil, şi o demnitate sufletească 
calmă. Niciodată nu era grăbit. Nu-l interesa ce gândesc oamenii despre el şi nu încerca să 
impresioneze pe nimeni. Cu toate că era conştient de natura principiilor vieţii pământeşti şi avea o 
atitudine realistă față de semenii săi, părea vizibil detaşat de lucrurile pământeşti. Nu găseai la el 
nimic lumesc. Nu auzea bine - defect care îl ferea de năpădirea minții cu vorbe deşarte. lar când 
auzea în preajmă vorbărie goală, îşi scotea demonstrativ aparatul său de ascultare. 

Părintele Gherman de la Frăția Sfântul Gherman de Alaska (fost seminarist la Jordanville) îşi 
aminteşte că Arhiepiscopul Averchie era un adevărat păstor creştin. El nu spunea doar, „fă aceasta şi 
nu fă aceasta”, ci îţi prezenta întreaga filozofie a vieţii ortodoxe în aşa fel, ca oamenii să înţeleagă de 
ce trebuie să facă un lucru şi nu altul. 

Părintele Serafim Rose scria despre iubitul său dascăl: „Concepţiile Arhiepiscopului Averchie 
asupra lumii înconjurătoare erau sobre, precise şi inspirate în întregime din Sfânta Scriptură şi din 
Sfinţii Părinţi ai Bisericii.” 

„Noi trăim actualmente în epoca Apostaziei”, învăţa el, „a lepădării de adevăratul creştinism, 
când „taina fărădelegii” a intrat în stadiul final de pregătire înainte de venirea „omului nelegiuirii”, a 
Antihristului”. 

Arhiepiscopul Averchie a realizat un studiu amplu privitor la rădăcinile filozofice ale 
Apostaziei. El a depistat evoluția acestei Apostazii încă din timpul schismei Bisericii de la Roma 
(1054), trecând prin epocile Umanismului, Renaşterii şi Reformei, a Revoluţiei franceze, a 
materialismului şi comunismului secolului al XIX-lea, şi culminând cu Revoluţia rusă din 1917, care 
a înlăturat ultima barieră din calea pregătirii "misteriei” nelegiuirii” şi a venirii Antihristului. 

După cum se poate observa, Arhiepiscopul Averchie aparținea aceluiaşi curent duhovnicesc 
din care făcea parte şi profetul rus din secolul XIX, Sfântul Teofan Zăvorâtul, ale cărui profeții - 
asemănătoare cu cele ale contemporanului său, Sfântul Ignatie Brianceaninov, le vedea împlinindu-se 
fără greş în jurul său. Sfântul Teofan a profețit căderea Țarului ortodox şi consecinţele dezastruoase, 
care au urmat drept pedeapsă pentru necredinta, libera cugetare, depravarea şi hula răspândite în toate 
păturile sociale. 

„Când autoritatea monarhică va cădea”, scria el, „şi poporul îşi va instala pretutindeni 
autoguvernarea (republici, democraţii), acolo Antihristul îşi va găsi mediul prielnic pentru activitatea 
sa. Pentru satana nu va constitui o dificultate să pregătească voci în favoarea renunțării la Hristos, 
după cum a arătat experiența Revoluţiei franceze. Atunci nu va fi nimeni care să opună un veto 
autoritar. Aşadar, când astfel de regimuri, gata să se conformeze aspirațiilor antihristice, vor fi 
instalate peste tot, atunci va apărea şi Antihristul.” 

Arhiepiscopul Averchie observase deja toate acestea petrecându-se în lumea contemporană. 
Asemeni Sfântului loan de Kronştadt, Arhiepiscopul Averchie considera că cel mai dificil lucru 
pentru un păstor ortodox este să mărturisească triumful răului în lume. El vedea cum creştinii de toate 
denominaţiile merg "în pas cu vremea”, colaborând inconştient cu servitorii Antihristului prin 
propagarea ideilor milenariste, umaniste, în avantajul "progresului întregii lumi” şi a "bunăstării 
pământeşti” - idei motivate, s-ar părea, de "iubirea creştină”, dar în fapt străine adevăratului 
creştinism. „Singurul drum firesc pentru un creştin adevărat este să-şi ducă crucea, fără de care nu 
există creştinism” spunea Arhiepiscopul Averchie. 


? Misteria - spectacol teatral (termen învechit). 


„În prezent noţiunea de Ortodoxie şi-a pierdut sensul, afirma el, sub masca Ortodoxiei se 
ascunde astăzi non-ortodoxia. Apare necesitatea forjării unei noi fraze pentru ceea ce noi numim 
Ortodoxie, aşa cum a trebuit cândva să făurim termenul de Ortodoxie. Şi acest lucru nu este deloc 
uşor”. 

Părintele Gherman îşi aminteşte de la seminar cum Arhiepiscopul Averchie se străduia să 
transmită savoarea creştinismului supralumesc unor creştini ortodocşi pe cale de a-şi pierde sarea”, 
emoționându-se şi plângând atunci când îşi ținea predicile. Lacrimile se rostogoleau pe obrajii 
dreptului păstor, în timp ce rostea fără nici un efort adâncile învățături într-o frumoasă rusă clasică. 

În anii '70, când Arhiepiscopul Averchie era aproape infirm şi firul vieţii lui se apropia de 
sfârşit, chemările sale pastorale erau mai viguroase ca oricând. 

Arhiepiscopul Averchie a dat o înaltă preţuire Bisericii Ruse din afara Rusiei, ea fiind vocea 
libertăţii pentru Rusia înrobită şi unul din ultimele bastioane ale adevăratei Ortodoxii în vremurile 
Apostaziei. În acelaşi timp, nu i-au scăpat eforturile sporite din partea diavolului de a distruge acest 
bastion din afară şi din interior. Dogma eronată despre răscumpărare - pe care unii din Biserica sa mai 
încercau încă s-o promoveze - Arhiepiscopul Averchie o numea „rana noastră”. Intrigile politice din 
culisele Bisericii sale, al căror martor a fost, inclusiv prigoana declanşată împotriva Fericitului loan 
Maximovici - de asemenea, l-au rănit profund în sufletul său curat şi sensibil. În cele din urmă el a 
fost înlăturat din funcția de membru permanent al Sinodului, tocmai din cauza că refuzase să se lase 
influenţat de aceste maşinații. 

„Aceste discordii bisericeşti mă distrug”, i-a spus el odată părintelui Gherman. „Sfânta Rusie 
este actualmente crucificată. Biserica Rusă din afara Rusiei ar putea să facă atâtea lucruri mari, să 
ducă o intensă activitate misionară, iar noi încă mai luptăm între noi. Nu rezultă oare, că harul 
Sfântului Duh părăseşte Sinodul nostru ?” 

Ceea ce l-a rănit poate cel mai tare spre sfârşitul vieții sale, a fost să descopere chiar în 
interiorul ”bastionului” său de adevărată râvnă ortodoxă, o nouă generaţie de lideri ortodocşi, care nu 
era nicidecum alcătuită din persoane umile, dornice să preia şi să păstreze Tradiţia, ci de oportunişti a 
căror “râvnă” era motivată numai şi numai de lupta pentru puterea politică. 

În 1975, cu un an înainte de moartea sa, el însuşi a devenit victima acestei „râvne mai presus 
de cuget”, când a fost atacat de fracțiunea celor ”super-corecți”. Mai întâi de toate a fost criticat din 
pricina relațiilor sale personale de prietenie cu Episcopul grec Petros de New York, considerat de 
către fracțiune, ca fiind o autoritate rivală ”stiliştilor” greci din America. Ştiind că Arhiepiscopul 
Averchie slujeşte împreună cu Episcopul Petros de New York, liderii sinodali i-au trimis o Scrisoare 
deschisă, întrerupând apoi relațiile cu el şi minimalizându-i, totodată, autoritatea prin difuzarea unor 
zvonuri, că ar fi "sub influenţă occidentală”, ”scolast”, tipicar etc. 

Arhiepiscopul Averchie i-a înștiințat personal pe părinţii de la Platina asupra celor întâmplate. 
Fără îndoială, era foarte afectat de spiritul de înfruntare (cum îl numea el) ce se instalase în Biserică. 
Părintele Serafim Rose îşi amintea că, „aflându-se într-o stare de nespusă amărăciune, Vlădica 
Averchie ne-a scris o scrisoare sfâşietoare în care arăta cât de adâncă este prăpastia dintre marii 
stareți ai Bisericii şi generația mai tânără, ce n-a primit îndrumările lor, crezând că ştiu mai bine decât 
ei.” 

Episcopul Nectarie, care îl admira enorm pe Arhiepiscopul Averchie, socotindu-l încă din 
viață un sfânt, le povestea părinților de la Platina, că această campanie de denigrare dusă împotriva 
lui, arată cât de îngustă şi plină de necazuri este calea adevăratei Ortodoxii în zilele noastre. 

În articolul “Holy Zeal” publicat în The Ortodox Word, Arhiepiscopul Averchie face o 
distincție clară între adevărata Ortodoxie şi acea râvnă prefăcută, ce ascunde interese personale şi 
clocotul unor ordinare pasiuni omeneşti. „Numai râvna sfântă pentru Dumnezeu, pentru Hristos, scria 
el, fără amestecul unor stratageme sau manevre politice echivoce, ar trebui să ne călăuzească în toate 
proiectele şi acțiunile noastre.” 

Observând aceste scandaluri bisericeşti, în care fusese atras până şi un om drept ca Vlădica 
Averchie, părintele Serafim Rose s-a gândit să întreprindă unele investigaţii de sine stătătoare. Un 
pasaj din Cronica sa, datat 1975, de Naşterea Domnului, arată încercările părintelui Serafim de a 
stoca un şir de informaţii privitoare la starea Bisericii în general. 


„Pe tot parcursul anului, scria el, am primit diverse ştiri despre disensiunile apărute în 
Biserică. Pretutindeni - în parohii, în familii şi mici comunităţi - peste tot se iscă neînțelegeri, aparent 
fără nici un motiv, iar cei mai buni şi mai paşnici oameni sunt supuşi persecuțiilor. 

Care poate fi cauza acestui fenomen ? 

Să fi dispărut oare adevărații cârmuitori ai Bisericii ? 

Ori urmaşii lor refuză să le acorde încrederea celor ce pot să cârmuiască ? De bună seamă, 
ambele posibilități sunt plauzibile şi, îndeobşte, iubirea multora s-a răcit, iar cârma şi încrederea în 
cârmuitori s-au prăbuşit şi ele într-o lume bazată pe egoism şi răzvrătire revoluționară. 

Şi atunci, care ar fi soluția? Să cucereşti un post de lider şi să ceri supunere totală ? - 
Imposibil în lumea actuală. Să te supui orbeşte unui lider, de preferință ”harismatic” ? - Extrem de 
periculos. Mulţi l-au urmat pe părintele Tarasios de la Hatford, iar rezultatul a fost deplorabil, 
sfârşind în certuri şi adversităţi. 

S-ar cuveni să ducem o viaţă în acord cu Sfinţii Părinți şi să cultivăm dragostea şi încrederea 
în micul cerc în care ne aflăm, altă cale se pare că nu există pentru a rezolva „criza spirituală” din 
zilele noastre, care exprimă absenţa ființării într-un cuget. 

Sau poate tânărul nostru Thomas (Anderson) are dreptate: dacă toți gândesc altfel, poate că 
noi într-adevăr greşim ? 

Mai apoi însă, gândindu-mă la Vlădica Averchie, la părintele Mihail Pomazanski şi la întreaga 
generație mai vârstnică, care aproape că ne-a părăsit - mi-a venit să-i deplâng pe aceşti tineri 
atotştiutori ce şi-au pierdut ținta. Dar înţelegerea poate fi dobândită numai prin suferință, şi cine e 
capabil de aşa ceva ?” 

Ortodoxia pătimitoare aceste cuvinte ale Sfântului Grigorie Teologul erau deseori pe buzele 
Arhiepiscopului Averchie. Ele se referă la două lucruri: crucea, pe care creştinii ortodocşi trebuie s-o 
poarte, urmându-L pe Hristos în Rai, cât şi persecuțiile pe care le-a îndurat însuşi Adevărul veşnic în 
această lume decăzută. 

Ortodoxia pătimitoare iată de ce toți dreptmăritorii creştini n-au putut ocoli prigoana într-o 
formă sau alta, ce venea uneori chiar din partea slujitorilor Bisericii, precum i s-a întâmplat lui 
Hristos Însuşi. „Oricine se conduce după propria lui conştiinţă şi după învățăturile Domnului”, 
spunea Arhiepiscopul Averchie, „în cele din urmă ”va plăti scump”. Acest lucru este valabil pentru 
toate sectoarele vieții moderne - şi nu rareori chiar în domeniul religiei şi Bisericii”. 

Arhiepiscopul Averchie a gustat din plin din „Ortodoxia pătimitoare”. În 1973, când 
părintele Gherman a venit la Jordanville în vizită şi l-a întrebat cum se simte, a primit următorul 
răspuns: „Cum pot să mă simt când gloria Ortodoxiei apune, iar răul triumfă. Creştinii au devenit 
duşmănoşi, plini de ură, şi nici creştinii ortodocşi nu sunt mai buni - ba poate şi mai răi, pentru că lor 
li s-a dat mai mult. Şi cine va sta drept în aceste cumplite vremuri de restrişte pentru sărmana 
Ortodoxie pătimitoare?” 

În ultima sa carte, Arhiepiscopul Averchie menţionează cum preocupările lui pastorale şi 
temerile privitoare la „dezastrul spiritual” al timpului său au contribuit în final la agravarea sănătății 
sale: „În urma acestor zguduiri emoționale survenite din pricina evenimentelor ce se petrec în zilele 
noastre, am fost asaltat (cel puţin aşa afirmă medicii) de mai multe boli, care mai că nu m-au scos 
afară din această lume pământească şi trecătoare, fiindcă nu m-am putut împăca cu tot ce se petrece 
împrejur. 

Voi fi judecat, aşa cum vom fi judecaţi cu toţii de către Dumnezeul Cel nepărtinitor. Dar ţin să 
vă spun un lucru: am procedat întotdeauna corect, în acord cu conştiinţa mea şi fără nici o influență 
din partea celor sus-puşi.” 

Eliberat în sfârşit de teribila sa povară pastorală, Arhiepiscopul Averchie s-a odihnit cu 
vrednicie în Domnul la 31 martie/13 aprilie, 1976. 

În ultima zi a vieții sale a ațipit şi a fost auzit, murmurând: „Lazăr este bolnav...” A fost, 
desigur, o identificare mistică cu prietenul lui Hristos din Evanghelie, deoarece Arhiepiscopul 
Averchie a murit chiar în ziua când Biserica prăznuieşte moartea lui Lazăr. Înmormântarea sa a avut 
loc cu trei zile mai târziu, în ajunul Sâmbetei lui Lazăr - ziua învierii lui Lazăr din mormânt. 

Părintele Gherman de la Platina împreună cu doi ierarhi de la San Francisco şi cu Episcopul 


Alhpie din Chicago, au plecat la New York pentru a participa la funeraliile Arhiepiscopului Averchie 
la mănăstirea Holy Trinity. Acolo s-a vădit că bietul Arhiepiscop Averchie n-a fost lăsat în pace nici 
după moarte. În timpul funeraliilor, la care a slujit şi prietenul său, Episcopul Petros - clericii din 
gruparea celor ”super-corecți” stăteau țepeni în altar, cu mâinile încrucişate, ca nişte idoli indieni, 
refuzând demonstrativ să ia parte la serviciul divin. Oamenii simpli, care l-au iubit pe Arhiepiscopul 
Averchie au fost deopotrivă şocaţi şi mâhniţi, văzând un astfel de comportament sfidător. Aceşti 
clerici au folosit serviciul liturgic - ca să nu mai luăm în considerare funeraliile unui cuvios - drept 
ocazie pentru o manifestare politică. 

Acţiunea lor a fost înfierată de chiar cuvintele Arhiepiscopului Averchie însuşi, care sublinia 
mereu că „Biserica ne-a fost dată pentru mântuirea sufletelor noastre şi nu pentru altceva ! Noi nu 
putem s-o transformăm într-o arenă a luptelor noastre personale.” 

Din punct de vedere lumesc, Arhiepiscopul Averchie a murit înfrânt. Lupta lui satana cu toate 
formele de dreptate continuă şi se va sfârşi în împărăția răului. Dar în Ceruri, Arhiepiscopul Averchie 
a ieşit biruitor. El a trăit o viaţă dumnezeiască, pregătindu-se să fie cu sfinții. Cuvintele sale scrise 
doar cu un an înainte de sfârşit, ne însufleţesc şi pe noi să-l urmăm: „Fie ca devotamentul şi evlavia 
să fie singurele făclii pe care le vom strânge la piept - aşa cum Dreptul Simeon l-a strâns cândva la 
piept pe Pruncul lisus. Abia atunci vom putea spune, înainte de a părăsi această viață: „Acum 
slobozeşte pe robul Tău, Stăpâne, după cuvântul Tău, în pace. Că ochii mei văzură mântuirea Ta !” 

Peste câteva luni părintele Serafim Rose de la Platina a primit încredințare de la Domnul, că 
Arhiepiscopul Averchie cu adevărat sălăşluieşte în Ceruri împreună cu Hristos şi sfinţii Săi. Într-un 
vis minunat, l-a văzut pe fericitul arhipăstor, în haine albe, sclipitoare, slujind la celebrarea sărbătorii 
cereşti a învierii Rusiei. 

Venind a doua zi la biserică, i-a povestit visul său părintelui Gherman, întrebându-se ce poate 
să însemne. 

Era de ziua Sfântului Averchie, cel Egal între Apostoli: prima comemorare a Arhiepiscopului 
Averchie în Ceruri, cât şi praznicul Celor Şapte tineri din Efes (prefigurând învierea de obşte), şi a 
icoanei Maicii Domnului Kazanskaia, care de atâtea ori a salvat Rusia în trecut. 

Acesta nu este un vis obişnuit, a conchis părintele Gherman. 

La scurt timp după moartea Arhiepiscopului Averchie, părintele Serafim a scris un articol 
pentru ziarul rusesc Rusia Ortodoxă intitulat „Un nou Gură de Aur al vremurilor din urmă: 
însemnătatea Arhiepiscopului Averchie”, omagiindu-l pe marele său învățător prin următoarele 
cuvinte: 

„Arhiepiscopul Averchie a fost unul din ultimu stâlpi ai Ortodoxiei bimilenare, nu numai a 
Bisericii Ruse din afara Rusiei, ci şi a întregii Ortodoxii universale din secolul XX. Noi ne 
obişnuisem într-atât cu înflăcăratele sale cuvinte îndreptate contra Apostaziei timpului nostru, încât 
nici n-am observat că el era de fapt singurul ierarh din toate Bisericile Ortodoxe, scriind în toate 
limbile, care a apărat cu atâta bărbăţie şi curaj adevărul Sfintei Ortodoxu...” 

Într-adevăr, în vremurile noastre jalnice se resimte lipsa unor dascăli adevăraţi. Şi chiar dacă 
nu mai zărim în jurul nostru astfel de susținători ai adevărului, învăţămintele sale ne-au rămas nouă, 
ca un far călăuzitor pentru zilele tot mai întunecate, când Biserica va trebui să fugă în pustie, după 
cum prevesteşte Apocalipsa. 

Pentru cei care vor să rămână credincioşi Ortodoxiei, nu există o voce mai dreaptă decât vocea 
de aur a Arhiepiscopului Averchie. 

„Slujitorii Antihristului”, repeta el cuvintele evanghelice, „vor încerca să-i ducă în rătăcire, 
de se poate, chiar şi pe cei aleşi”. Şi totuşi, acest gând nu trebuie să ne apese şi să ne copleşească; 
din contra, după cum a spus Domnul Însuşi: „lar când vor începe să fie acestea, prindeţi curaj şi 
ridicați capetele voastre, pentru că răscumpărarea voastră se apropie.” 


Din cartea “Not of This World” 

